**CONTRACT DE furnizare**

Nr. \_\_\_\_\_\_\_\_\_\_\_\_\_\_\_\_\_\_\_\_

1. PREAMBUL

În temeiul Legii nr. 98/2016 privind achiziţiile publice și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de furnizare

între

ACADEMIA DE STUDII ECONOMICE DIN BUCUREŞTI, cu sediul în Piaţa Romană nr. 6, sectorul 1, cod poştal 010374, Oficiul poştal 22, București, telefon: +40 21 319 19 00; +40 21 319 19 01/ int. 139; fax: +40 21 319 19 66, cod fiscal 4433775, cod IBAN: ...................... - deschis la Trezoreria Sectorului 1 al Municipiului București reprezentată prin RECTOR - Prof. univ. dr. \_\_\_\_\_\_\_\_\_\_\_\_\_\_, în calitate de Achizitor, pe de o parte,

şi

....................., cu sediul în ..............., telefon: ...................., fax: ......................., cod fiscal ....................., cont ................... deschis la trezoreria ..................., reprezentată prin ..................... – ................., în calitate de Furnizor, pe de alta parte, a intervenit prezentul contract de furnizare,

denumite în continuare fiecare în parte, „Partea” şi în mod colectiv „Părţile”, au convenit încheierea prezentului contract subsecvent de furnizare.

**2. TERMENI ŞI DEFINIŢII**

2.1 În prezentul contract următorii termeni vor fi interpretaţi astfel:

1. *contract de achiziţie publică de produse* - contractul de achiziţie publică care are ca obiect achiziţia de produse prin cumpărare, inclusiv cu plata în rate, închiriere, leasing cu sau fără opţiune de cumpărare ori prin orice alte modalităţi contractuale în temeiul cărora autoritatea contractantă beneficiază de aceste produse, indiferent dacă dobândeşte sau nu proprietatea asupra acestora; contractul de achiziţie publică de produse poate include, cu titlu accesoriu, lucrări ori operaţiuni de amplasare şi de instalare;
2. *achizitor* și furnizor- Părțile contractante, așa cum sunt acestea numite în prezentul contract;
3. *preţul contractului* - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;
4. *forţa majoră* – orice eveniment extern, imprevizibil, absolut, invincibil și inevitabil, care  oprește să fie  executate obligațiile ce le revin părților, potrivit prezentului contract și este constatat de o autoritate competentă;
5. *subcontractant - orice operator economic care nu este parte a contractului de achiziție publică și care execută și/sau furnizează produse ori îndeplinește activități care fac parte din obiectul contractului de achiziție publică, răspunzând în fața furnizorului de organizarea și derularea tuturor etapelor necesare în acest scop;*
6. *origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea contractantului.*
7. *destinaţie finală - locul unde contactantul are obligaţia de a furniza produsele;*
8. *termenii comerciali de livrare vor fi interpretaţi conform INCOTERMS 2000 – DDP*
9. *zi* - zi calendaristică, în afara cazului în care se prevede expres că sunt zile lucrătoare; *an* - 365 de zile.

**3. INTERPRETARE**

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

3.3 Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

4.1. Furnizorul se obligă să furnizeze, respectiv să vândă şi să monteze Ascensor de persane cod CPV 42416100-6 , în perioada de valabilitate a prezentului contract, în conformitate cu precizările din caietul de sarcini al Achizitorului - anexă la prezentului contract, ale ofertei tehnice și financiare, precum și cu dispozițiile legale, aprobările, standardele tehnice, profesionale și de calitate în vigoare.

4.2. Produsele care fac obiectul prezentului contract, clar definite, de Furnizor, prin model / brand , cantitate, preţ, caracteristici tehnice, sunt cele prevăzute în *Tabelul I* al prezentului contract – respectiv:

*Tabelul I*

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumire PRODUS** | **Informatii produs** | **U.M.** | **Cantitate** | **Preț unitar**  ***(lei fără TVA)*** | **Valoare**  ***(lei fără TVA)*** |
| 1 | Ascensor de persaoane cu montaj inlcus | Conform Caiet de sarcini | Buc | 1 |  |  |
| **Total *(lei fără TVA)*** | | | | | |  |
| **TVA (19%)** | | | | | |  |
| **Total *(lei cu TVA)*** | | | | | |  |

4.3 Serviciile accesorii vânzării, pe care Furnizorul le va presta Achizitorului, sunt cele stabilite în caietul de sarcini și oferta tehnică, cum ar fi, dar fără a se limita la: transportul cu mijloace proprii adecvate, până la destinaţia finală – str. Take Ionescu nr. 11, sector 1 Bucure și precum şi operaţiunile de descărcare-manipulare, instalare și montaj sau cele privind instruirea personalului Achizitorului în vederea utilizării eficiente a produselor livrate. Preţul serviciilor accesorii vânzării este inclus în preţul produselor specificat la art. 4.2. de mai sus .

4.7. Achizitorul se obligă să achiziţioneze, respectiv să cumpere şi să plătească preţul convenit în prezentul contract, conform *Tabelului I*.

**5. PREŢUL CONTRACTULUI**

5.1 Preţul total al prezentului contract, respectiv preţul produselor corect și efectiv livrate, este de ……………… lei, la care se adaugă …………… lei, reprezentând TVA. Preţul total al contractului cu TVA este de .................. lei.

5.2 Preţul contractului este ferm pe toată durata derulării acestuia şi include toate taxele plătite şi plătibile, inclusiv TVA

**6. DURATA CONTRACTULUI**

6.1 Durata contractului va fi de maxim 4 Luni de la semnarea de către ambele părți.

6.2. Data încheierii prezentului contract este data înregistrării acestuia la Academia de Studii Economice din București.

6.3. Prezentul contract produce efecte până la data îndeplinirii de către părți a tuturor obligațiilor asumate în cadrul acestuia, inclusiv până la data expirării garanţiei produselor livrate prevăzute la art. 4.

**7. EXECUTAREA CONTRACTULUI**

7.1 Termenul de furnizare al produselor este diferit de durata contractului stabilită la art. 6.1., acesta fiind stabilit în caietul de sarcini/oferta Furnizorului. Furnizarea produselor va începe după constituirea garanției de bună execuție a contractului, în baza Oridinului de începere emis de către Achizitor.

**8. DOCUMENTELE CONTRACTULUI**

8.1 Documentele contractului sunt:

a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare (Anexa nr. 1);

b) ofertele, respectiv propunerea tehnică şi propunerea financiară, inclusiv clarificările din perioada de evaluare (Anexa nr. 2);

c) garanţia de bună execuţie, pe măsura constituirii (Anexa nr. 3);

d) acordul de asociere, dacă este cazul (Anexa nr. 4);

e) acordul de subcontractare, dacă este cazul (Anexa nr. 5);

f) contractul de subsecontractare, dacă va fi cazul (Anexa nr. 6);

g) angajamentul terțului susținător, dacă este cazul (Anexa 7);

h) alte anexe / notificări / acte adiţionale, încheiate cu acordul părţilor, dacă vor exista, pe măsura constituirii acestora.

**9. OBLIGAŢIILE FURNIZORULUI**

9.1 Furnizorul se obligă să furnizeze și să monteze Ascensor de persoane, la standardele şi performanţele prezentate în propunerea tehnică – Anexa nr. 2 la prezentul contract şi în conformitate cu cerinţele din caietul de sarcini - Anexa nr. 1, la prezentul contract. În caz de neconcordanţă între prevederile propunerii tehnice şi caietul de sarcini, în măsura în care anumite elemente ale propunerii tehnice sunt inferioare sau nu corespund cerințelor, prevalează cerinţele prevăzute în caietul de sarcini, în măsura în care sunt mai avantajoase pentru achizitor.

9.2 Furnizorul se obligă să supravegheze furnizarea produselor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 Furnizorul este pe deplin responsabil atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

9.4. Furnizorul are obligaţia de a garanta că toate produsele furnizate prin contract sunt noi, nefolosite, nu vor avea niciun defect ca urmare a proiectului, materialelor sau manoperei, sau a oricărei acţiuni sau omisiuni a producătorului şi că acestea pot fi utilizate în condiţii normale de funcţionare.

9.5. Transportul produselor până în depozitul achizitorului, reprezintă obligaţia furnizorului. Pe durata transportului la achzitor, Furnizorul răspunde de integritatea şi asigurarea condiţiilor de transport din punct de vedere al fragilităţii acestora impuse de fabricant.

9.6. Furnizorul răspunde de respectarea Normelor tehnice de protecţie a muncii şi de stingere a incendiilor pentru personalul pe care îl deleagă să realizeze operațiunile de livrare la sediul achizitorului.

9.7. Furnizorul răspunde de producerea unor eventuale avarii, focare de incendiu, deteriorări ale spaţiilor și instalaţiilor electrice aferente imobilelor Academiei de Studii Economice din București, ca urmare a defectelor/viciilor ascunse a produselor livrate, luând măsuri compensatorii după caz şi de remediere/despăgubire.

9.8. Furnizorul are obligaţia să ia toate măsurile legale de asigurare a personalului propriu implicat în realizarea contractului, pe linie de protecţia muncii şi P.S.I., instruirea acestuia, acordarea echipamentului de lucru şi protecţie, cercetarea eventualelor accidente de muncă şi înregistrarea acestora.

9.9. Furnizorul se obligă să despăgubească achizitorul împotriva oricăror:

- Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;

- Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

- Neconformități în legătură cu produsele frunizate.

9.10. Furnizorul va respecta, pentru produsele ce urmează a le livra, termenul și condițiile de livrare și garanție specificate în prezentul contract.

9.11. Furnizorul va emite factura aferentă produselor furnizate prin prezentul Contract numai după semnarea fără obiecțiuni de către achizitor a procesului verbal de recepție a produselor.

9.12. Furnizorul va informa Achizitorul în termen de maxim 1 (una) zi de la apariția oricărei situații privind suspendarea/încetarea/anularea avizului/autorizației deținută de Furnizor și care acordă acestuia dreptul de furnizare a produselor care fac obiectul prezentului contract.

9.13. În cazul în care Furnizorul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din prezentul contract.

**10. OBLIGAŢIILE ACHIZITORULUI**

10.1 Achizitorul se obligă să pună la dispoziţia furnizorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului, în măsura în care acesta le deține.

10.2 Achizitorul are dreptul de a verifica conformitatea produselor furnizate cu cerințele caietului de sarcini și oferta tehnică și se obligă să recepţioneze, potrivit prezentului contract, produsele furnizate.

10.3 Achizitorul se obligă să efectueze plățile aferente produselor furnizate în condiţiile prevăzute la art. 14 din prezentul contract.

**11. GARANȚIA DE BUNĂ-EXECUȚIE A CONTRACTULUI**

11.1 Furnizorul are obligaţia de a constitui garanţia de bună execuţie a contractului, în termen de maxim 5 zile lucrătoare de la semnarea prezentului contract de ambele părţi, în conformitate cu prevederile art. 39-40 din H.G. nr. 395/2016. În măsura în care garanția de bună execuție se va constitui prin virament bancar, Contul de trezorerie al Achizitorului este ........................................

11.2 Perioada de valabilitate a garanţiei va fi egală cu durata contractului la care se adauga 14 zile. În cazul în care durata contractului se va prelungi prin act adițional, Furnizorul are obligația, ca în termen de 5 zile de la încheierii actului adițional, să prezinte Achizitorului dovada prelungirii perioadei de valabilitate a garanției de bună execuție.

11.3 Achizitorul are obligaţia de a transmite Ordinul de începere numai după ce Furnizorul a făcut dovada constituirii garanţiei de bună execuţie.

11.4 În cazul în care furnizorul nu transmite garanţia de bună execuţie în perioada specificată la art. 11.1 sau 11.2., contractul este reziliat de drept, fără obligaţia de notificare sau îndeplinire a oricărei formalităţi prealabile de către Achizitor.

11.5 Cuantumul garanţiei de bună execuţie a contractului este .......... lei reprezentând un procent de 10.% din valoarea contractului fără TVA.

11.6. Instrumentul prin care se constituie garantia de buna executie trebuie sa fie necondiționat, ferm, irevocabil și reprezentând o garanție autonomă și independentă; instrumentul de garantare nu va conține termeni și condiții de excludere/limitare a raspunderii Achizitorului pentru obligațiile asumate prin prezentul contract.

11.7. În situaţia executării garanţiei de bună execuţie, parţial sau total, Furnizorul are obligaţia de a reîntregi garanţia în cauză raportat la restul rămas de executat, în termen de 5 zile lucrătoare de la data notificării emise de către Achizitor. În situația în care Furnizorul nu îndeplinește această obligație, contractul se reziliază de drept, fără obligaţia de notificare sau îndeplinire a oricărei formalităţi de către Achizitor.

11.8 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Furnizorul nu îşi îndeplineşte, sau îşi îndeplineşte necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Furnizorului, precizând totodată obligaţiile care nu au fost respectate. In situația in care din fapta culpabilă a Furnizorului se naste un prejudiciu a carui valoare excede cuantumului valoric acoperit de garanția de buna execuție, astfel cum este determinata aceasta valoare la momentul executării garanției, Achizitorul isi rezerva dreptul de a solicita recuperarea diferentei dintre prejudiciul efectiv creat și prejudiciul acoperit ca urmare a executarii garanției de buna execuție.

11.9 În cazul în care garanţia de bună execuţie se constituie printr-un instrument de garantare emis în condiţiile legii de o societate bancară sau de o societate de asigurări, Achizitorul are obligaţia de a elibera scrisoarea de garanţie de bună execuţie a contractului în termenele și condițiile specificate la art. 42 din HG 395/2016.

**12 Livrarea și instalarea și montajul**

12. 1 – Instalarea și montajul produsului trebuie să se deruleze conform graficului de execuție asumat prin oferta tehnică şi să fie terminate la data stabilită prin acesta. Datele intermediare, prevăzute în graficul de execuţie, pentru finalizarea diferitelor game / faze / operaţiuni ale lucrărilor, se consideră, de asemenea, date contractuale.

12.2 – Operatorul economic va respecta termenele calendaristice asumate ȋn propunerea tehnică și în graficul de execuţie (de detaliu) asumat, alcătuit în ordinea tehnologică de execuţie. În cazul în care, pe parcursul derularii prezentului, desfăşurarea lucrărilor nu concordă cu graficul de execuţie a lucrărilor, conform opiniei achizitorului, la cererea expresă a acestuia din urmă, executantul va prezenta un nou grafic, ce va fi revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de vreuna dintre îndatoririle asumate prin contract.

12.2 – În cazul în care executantul întârzie începerea lucrărilor, terminarea pregătirilor sau dacă nu îndeplineşte, întocmai, obligațiile prevăzute în prezentul contract, achizitorul este îndreptăţit să-i fixeze, acestuia, un termen până la care activitatea să reintre în normal şi să îl avertizeze că, în cazul neconformării, la expirarea noului termen stabilit, îi va rezilia contractul, solicitându-i daune-interese.

12.3 – Beneficiarul achizitor are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile caietului de sarcini (inclusiv a documentaţiei insoţitoare) - anexă la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop.

12.4 – Furnizorul/ Executantul are obligaţia de a asigura accesul reprezentantului / reprezentanţilor desemnaţi de achizitor, ȋn locaţiile desfăşurarii execuţiei şi / sau oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

12.5 – (1) Materialele trebuie să fie de calitatea prevăzută în documentaţia propunerii tehnice a executantului - anexă la contract.

12. 5– (2) Furnizorul/executantul are obligaţia de a asigura instrumentele, echipamentele / utilajele şi materialele necesare pentru verificarea, măsurarea şi testarea lucrărilor, ȋn măsura ȋn care acestea sunt obiectiv necesare probării execuţiei corespunzătoare. Costul probelor şi al încercărilor, inclusiv manopera aferentă acestora, revin executantului.

12.6 – (1) Executantul nu va acoperi lucrările care devin ascunse, fără aprobarea prealabilă a achizitorului.

12.6 – (2) Ori de câte ori i se solicită, pe parcursul derulării prezentului, executantul are obligaţia de a dezveli orice parte sau părţi din lucrare, punând-o / punându-le dispoziţia beneficiarului achizitorului, spre examinare şi de a reface, pe cheltuiala sa, respectiva parte sau părţi din lucrare, dacă se va dovedi necesar.

12.7 În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar graficul de execuţie va fi revizuit, absolvindu-l pe executant de culpa ȋntârzierii / amanarii datei de finalizare a gamelor / fazelor / operatiunilor asumate.

**13. Întârzierea şi sistarea lucrărilor**

13.1 – În cazul în care, orice motiv de întârziere, care nu se datorează culpei executantului şi nu a survenit prin încălcarea contractului de către acesta din urmă, îndreptăţesc executantul să solicite prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili o noua durată de execuţie, fără aplicarea de penalităţi sau indexari ale pretului contractului.

13.2. Achizitorul are dreptul, fără plata unor costuri suplimentare, de a sista, pentru o anumită perioadă de timp, executarea lucrărilor care fac obiectul prezentului contract. În această situație, perioada afectată de suspendare va fi adăugată la durata contractului.

**14. Finalizarea lucrărilor**

14.1 – Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

14.2 – (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

14.2 – (2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată ca sunt lipsuri sau deficienţe, acestea vor fi notificate, executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi / sau deficienţelor, la o nouă solicitare a executantului, achizitorul va convoca comisia de recepţie.

14.3 – Comisia de recepţie are obligaţia de a constata stadiul îndeplinirii contractului, prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările efectuate, achizitorul are dreptul de a aproba sau de a respinge recepţia.

14.4 – La finalizarea execuţiei, reprezentantii parţilor vor efectua recepţia la terminarea lucrărilor, ale cărei rezultate si concluzii vor fi consemnate ȋn cadrul unui proces verbal de recepţie.

**15. Perioada de garanţie acordată lucrărilor**

15.1 – Perioada de garanţie decurge de la data recepţiei la terminarea lucrărilor şi pâna la recepţia finală. Garanţia lucrarilor, inclusiv garantia produselor si serviciilor adiacente, dupa caz: ............ luni de la data finalizarii recepției la terminarea lucrarilor. Garanția lucrarilor este distinctă de garanţia de bună execuţie a contractului. În cazul în care, în perioada de garanție acordată, sunt necesare intervenții /înlocuiri ale unor piese componente, se acordă o nouă perioada de garanție, începând de la data finalizării și recepției produselor înlocuite/reparațiilor efectuate.

15.2 – (1) În perioada de garanţie, executantul are obligaţia, în urma dispoziţiei scrise, primite de achizitor, de a executa toate lucrările de modificare, de remediere a viciilor / a altor defecte, a căror cauză o reprezintă nerespectarea clauzelor contractuale.

15.2 – (2) Executantul are obligaţia de a executa toate activităţile prevăzute la art. 15.2 – (1), pe cheltuiala proprie, în cazul în care acestea devin necesare, ca urmare a uneia din urmatoarele situaţii:

1. s-au utilizat materiale, echipamente / unelte, altele asemenea sau s-a aplicat o manoperă neconformă cu prevederile contractulu sau
2. a fost manifestată neglijenţa sau nu a fost ȋndeplinită, de catre executant oricare dintre obligaţiile explicite sau implicite care îi revin în baza contractului.

15.3 – La expirarea perioadei de garanţie a lucrărilor executate, reprezentantii parţilor vor efectua recepţie finala a acestora, ale cărei rezultate si concluzii vor fi consemnate ȋn cadrul procesului verbal de recepţie aferent.

**16. ÎNCETAREA ȘI DENUNȚAREA UNILATERALĂ A CONTRACTULUI:**

16.1 Prezentul contract încetează în următoarele situații:

a) părţile convin de comun acord încetarea contractului;

b) expirarea duratei contractului pentru care a fost încheiat sau la momentul la care toate obligațiile stabilite în sarcina părților au fost executate;

c) finalziarea instalării și montării ascensorului de persoane, cu condiția recepționării fără obiecțiuni a acestora de către Achizitor;

d) prin reziliere, în condiţiile clauzelor din prezentul contract;

e) prin denunţare unilaterală în condiţiile prevăzute la art. 222 alin. (1) și (2) și art. 223 alin. (1) și (2) din Legea 98/2016 privind achizițiile publice;

f) prin imposibilitate de executare, în condiţiile art. 20.

g) în cazul dizolvării, lichidării, falimentului, retragerii autorizaţiei de funcţionare a furnizorului;

h) neconstituirii/ neprelungirii duratei valabilitățiigaranției de bună execuție, în condițiile art. 11.

i) în cazul expirării/suspendării/retragerii uneia sau tuturor avizelor/autorizațiilor prevăzute de legislația incidentă în materie care dă dreptul furnizorului de a furniza produse de natura celor care fac obiectul prezentului contract.

16.2. Încetarea contractului din orice motiv nu afectează drepturile și obligațiile deja scadente.

**17.MODALITĂŢI DE PLATĂ**

17.1 Plata contravalorii produselor furnizate se va efectua prin ordin de plată, după recepţia produselor, în baza facturilor fiscale emise de furnizor și acceptate de achizitor.

17.2 Plata facturii fiscale se va face prin Ordin de plată din Trezoreria Sectorului 1 al Municipiului București, pe baza facturii / facturilor fiscale prezentate de furnizor şi a următoarelor documente aferente livrării / plăţii:

* aviz de însoţire a mărfii;
* certificat de garanție;
* certificat de calitate și conformitate/declaraţia de conformitate/Certificat de origine, precum și toate celelalte documente solicitate prin caietul de sarcini.

17.3. Achizitorul va efectua plata produselor integral şi corect livrate în termenul precizat la art. 6, alin. (1), lit. c) din Legea nr. 72/2013, adică în 30 de zile de la recepția produselor. Data la care obligaţia de plată se consideră îndeplinită este ziua în care s-a transmis ordinul de plată la trezoreria achizitorului.

17.4**.** Furnizorul este răspunzator de corectitudinea și exactitatea datelor înscrise în facturile fiscale și se obligă să restituie atât eventualele sume încasate în plus, cât și foloasele realizate necuvenit, aferent acestora. Sumele încasate în plus, cât şi foloasele necuvenite aferente acestora (pe perioada de la încasare până la constatarea lor) vor fi restituite achizitorului în termen de 5 zile de la constatare.

17.5 Prezentarea cu date eronate sau incomplete, față de prevederile legii și ale contractului de achiziție, a facturilor fiscale spre decontare, face să nu curgă termenul de plată, dacă achizitorul sesizează furnizorul despre neregulile constatate și returnează facturile fiscale în original, în termen de *...se precizeaza termen.....* zile de la primirea facturii. Un nou termen de plată va curge de la confirmarea de către achizitor a noilor facturi fiscale prezentate de către furnizor, completate cu date corecte, potrivit legii și a prezentului contract.

17.6 Achizitorul nu va efectua, iar Furnizorul nu va solicita, plăți în avans.

**18. FORŢA MAJORĂ**

18.1 Forţa majoră este constatată de o autoritate competentă.

18.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

18.4 Partea contractantă care invocă forţa majoră are obligaţia de a notifica celeilalte părţi în termen de *...se precizeaza termen.....* de la apariţia cazului de forţă majoră, producerea acesteia, prezentând în acest sens şi avizul eliberat de Camera de Comerţ a Municipiului Bucureşti, precum şi de a lua orice măsuri care îi stau la dispoziţie în vederea limitării consecinţelor.

18.5 Dacă forţa majoră acţionează sau se estimează că va acţiona o perioada mai mare de *...se precizeaza termen.....*, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

18.6 Nu va reprezenta o încălcare a obligaţiilor din contractul de furnizare de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de furnizare de către părţi.

18.7 Furnizorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de furnizare este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către furnizor pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

18.8 Cazul fortuit nu este exonerator de **răspundere contractuală.**

**19. INSOLVENȚĂ ȘI FALIMENT**

19.1. În cazul deschiderii unei proceduri generale de insolvență împotriva operatorului , acesta are obligația de a notifica Achizitorul în termen de 3 (trei) zile de la deschiderea procedurii.

19.2. Furnizorul, are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra furnizorului și asupra livrărilor și de a propune măsuri, acționând ca un Furnizorul diligent.

19.3. În cazul deschiderii unei proceduri generale de insolvență împotriva unui Subcontractant, unui terț susținător, Furnizorul are aceleași obligații stabilite la clauzele 23.1 și 23.2 din prezentul Contract.

19.4. În cazul în care Furnizorul intră în stare de faliment, în proces de lichidare sau se află într-o situație care produce efecte similare, Furnizorul este obligat să acționeze în același fel cum este stipulat la clauzele 23.1, 23.2 și 23.3 din prezentul Contract.

19.5. Nicio astfel de măsură propusă conform celor stipulate la clauzele 23.2, 23.3 și 23.4 din prezentul Contract, nu poate fi aplicată, dacă nu este acceptată, în scris, de Achizitor.

**20. CONFIDENȚIALITATEA INFORMAȚIILOR ȘI PROTECȚIA DATELOR CU CARACTER PERSONAL**

20.1. Furnizorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

20.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

20.3. Părțile înțeleg și sunt de acord ca pe parcursul sau în legătură cu executarea obiectului contractului, pot avea acces la date cu caracter personal aparținând celeilalte părți.

20.4. Părțile se obligă să păstreze confidențialitatea datelor, informațiilor și documentelor pe care le va deține în vederea executării clauzelor prezentului contract și au o obligație statutară adecvată de confidențialitate.

20.5. Prelucrarea datelor cu caracter personal se face în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), iar persoanele vizate beneficiază de drepturile prevăzute în Regulamentul 679/2016 respectiv: accesul la datele cu caracter personal proprii, rectificarea sau ștergerea acestora, restricționarea prelucrării sau a dreptului de a se opune prelucrării, precum și dreptul la portabilitatea datelor, în condițiile respectării prevederilor ce constituie temei legal pentru prelucrarea datelor.

20.6. Scopul prelucrării îl reprezintă executarea contractului și, daca este cazul, îndeplinirea obligațiilor legale care revin fiecărei părți. Durata prelucrării este limitată la perioada de executare a contractului sau, dacă este necesar, pe perioada de timp ulterioară executării contractului pentru care legea impune stocarea datelor cu caracter personal de către părți.

20.7. Părțile se obligă să nu prelucreze datele cu caracter personal furnizate în alt scop decât acela pentru care au fost transmise și vor implementa măsuri corespunzătoare, privind securitatea prelucrării, de natură tehnică și organizațională de protecție față de distrugerea neautorizată sau ilegală, pierderea, modificarea, divulgarea neautorizată sau accesul neautorizat la datele cu caracter personal.

20.8. Furnizorul este răspunzător pentru pagubele cauzate de prelucrare atunci când nu a respectat obligațiile GDPR sau în cazul în care a acționat în afara sau contrar instrucțiunilor legale oferite de către Achizitor.

20.9. Furnizorul va lua toate măsurile și va întreprinde acțiunile necesare pentru remedierea sau atenuarea efectelor eventualelor incidente de securitate sau orice situație care poate conduce la o încălcare a Securității Datelor cu Caracter Personal care afectează sau poate afecta Datele cu Caracter Personal.

20.10. Furnizorul va informa ANSPDCP și Achizitorul în termen de maxim 3 zile cu privire la evoluțiile legate de incidentul petrecut.

20.10. Obligația de păstrare a confidențialității este valabilă pe o perioadă de *...se precizeaza termen.....* ani de la data încheierii prezentului contract.

**21. CONDUITA FURNIZORULUI**

21.1- Furnizorul/Personalul acestuia va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.

21.2- În cazul în care Furnizorul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului.

**22.CESIUNEA**

22.1. În prezentul contract de achiziţie publică, NU este permisă cesiunea creanţelor, cu excepția cesiunii în favoarea subcontractanților legată de partea/partile indeplinite de catre acestia, cu respectarea prevederilor art 218 din Legea 98/2016, raportat la prevederile art 150 din HG 395/2016.

22.2. Cesiunea nu va exonera Furnizorul de nicio responsabilitate privind garanția sau orice alte obligații asumate prin Contract.26.3. Prestatorul se obligă să nu transfere total sau parțial obligațiile asumate prin prezentul contract, cu excepțiile expres prevăzute de Legea 98/2016, cu modificărăle și completările ulterioare.

**23. DREPTURI DE PROPRIETATE INTELECTUALĂ - DACĂ ESTE CAZUL**

23.1 Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Achizitorului, la momentul efectuării plății sumelor datorate Furnizorului conform prevederilor prezentului Contract.

23.2 Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

**24. SOLUŢIONAREA LITIGIILOR**

# 24.1 Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

24.2 Dacă, după 15 zile de la începerea acestor tratative neoficiale, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente, aflate pe raza teritorială a sediului Achizitorului.

**26. LIMBA CARE GUVERNEAZĂ CONTRACTUL**

26.1 Limba care guvernează contractul este limba română.

**27. COMUNICĂRI**

27.1 (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

27.1. (2) Orice document scris trebuie înregistrat atât în momentul transmiterii cât şi în momentul primirii.

27.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**28. LEGEA APLICABILĂ CONTRACTULUI**

28.1 Contractul va fi interpretat conform legilor din România.

28.2 Prezentul contract se completează de drept cu orice clauze imperative impuse de Legea 98/2016 şi legislaţia complementară, acestea devenind obligatorii pentru părţi.

**29. DISPOZIŢII FINALE**

29.1 Prezentul contract se încheie astăzi, \_\_\_\_\_\_\_\_\_\_\_\_\_\_\_\_\_\_\_\_\_\_, în trei exemplare originale, un exemplar pentru Furnizor şi două exemplare pentru Achizitor, cu aceeaşi valoare juridică.

|  |  |
| --- | --- |
| *Achizitor,* | *Furnizor,* |
| ACADEMIA DE STUDII ECONOMICE  DIN BUCUREȘTI |  |
| RECTOR, |  |
| DIRECTOR GENERAL ADMINISTRATIV,  DIRECTOR GENERAL ADMINISTRATIV ADJUNCT |  |
| DIRECTOR ECONOMIC, |  |
| DIRECTOR DIRECȚIA JURIDIC  ȘI CONTENCIOS ADMINISTRATIV |  |
| DIRECȚIA ACHIZIȚI PUBLICE  RESPONSABIL PROCEDURĂ ACHIZIȚIE PUBLICĂ,  RESPONSABIL CONTRACT |  |